Edelstener

Det finnes flere hundre arter stein og edelstener i Valheim. Perler, ametyster, opaler, rubiner og smaragder er utbredt, men i huler grotter, gruver og mineralformasjoner kan man ofte noen mer sjeldne sorter.

### Diamant

En skinnende klar og utrolig hard edelsten med primær forekomst i de kjøligere delene av Valheims høye fjellkjeder. Underjordiske grotter holder også på større diamantformasjoner, men disse er gjerne fargede og mindre verdifulle. Diamanter forbindes med hellig magi og er et komponent i mange magiske formler som omhandler liv og død.

### Saganitt

Også kjent som kjærlighetssteinen. Saganittpulver får de minste flammer til å bruse og virvle, og brukes til å forsterke eksplosiver i gruvearbeid.

### Frostagat

Alvene holder denne steinen hellig for uante eldgamle grunne. Alviske glassblåsere og smeder utviklet en kunstform hvor frostagat ble format til små glassaktige snø-krystaller som i århundrer var blant Valheims mest dyrebare kunstverk. Frostagat brukes av alkymister for sine nøytraliserende egenskaper og har reddet mang en amatørmessig kjemiker fra radioaktive resultater.

### Svart safir

Svart safir er en edelsten som ofte anvendes i kronomagi. Mørkalver er beryktet for deres forkjærlighet for disse svarte edelstenene på grunn av dens dype mørke farge og svake lilla glød som minner mørkalvene om sitt hjem.

### Blodstein

Denne røde edelstenens glød sies å speile brukerens livskraft. Blodsteiner har egenskaper som gjør de verdifulle både som våpen og som medisin. Den kan absorbere livskraft fra en magiker og forsterke ens formel, eller den kan virke koagulerende på åpne sår og stoppe blødninger.

### Rhodokrositt

En rosa stein som vanligvis knuses og brygges i te for å nøytralisere gift eller annen sykdom hos pasienter.

### Løvehjerte

En oransje og dypt rød stein som sies bringe lykke. De sjeldne Løvehjertene kan knuses og inhaleres for å gi brukeren en ny giv og forsøke noe de allerede har feilet - ofte med forbedret resultat. Ingen vet hva det er som forårsaker denne effekten, og forskere mener at det kan være placebo.

### Blå kvartz

Uvanlig å finne i store mengder, men brukbar i små - Blå kvartz har en unik egenskap som tillater sanntidsteleportering over små distanser.

### Silkestein

Silkestein brukes til å vokte mot nattens skapninger - spesielt drømmedemoner og skygger. Om det er folket eller magisk verdi er ikke sikkert, man mange gjemmer en silkestein under puta eller har dens oransje glød i nattbordslampen når nattens mørke trenger på.

### Krysopras

En grønn og turkis stein som kan pulveriseres for så å gjøre noe usynlig. Et kjent sagn forteller om en ung jente som tok på seg et kjede av krysopras og aldri ble funnet igjen.

### Olivin

Olivin finnes i store mengder i jordas mantel og kan dukke opp i forbindelse med vulkansk aktivitet. Den lysegrønne edelstenen har mange beskyttende egenskaper for magisk bruk.

### Månestein

Disse gråblå steinene kaprer lys og skinner etter at lyskilden er borte. En skifters forvandling kan fremskyndes om de utsettes for dette lyset. Støv fra månesteinen kan også erstatte andre edelstener som komponent i magiske formler.

### Adamant

Et svart metall som gir fra seg et grønt skimmer når det speiles i en naken flamme. I magisk lys sprer det lille og hvite stråler. Adamant er et vanskelig mineral å utarbeide og forme, men prosessen belønnes med et materiale som kan kutte gjennom stål som om det var papir.

### Kyrzin

Daelkyrene har satt mange spor etter seg, men av de mer skumle er den symbiotiske organismen kyrzin. Det fremstår gjerne som blank grå stein og minner om glassaktig betong. Ved berøring forvandler kyrzinen seg om til væske, og om man drikker det fusjonerer det med kroppen etter inntak. Når kyrzinpasienter har dødd har kroppen blitt forvandlet til en svart masse og eksplodert i en liten sjø av svarte dråper. Etter historier om kyrzin som på egenhånd tok over andres kropper ble metallet fjernet fra overflaten og finnes nå bare i de dypeste katakombene i Khyberdypet.